ஜெனிபர் வின்ஜெட்

ஜெனிபர் வின்ஜேட் (பிறப்பு 30 மே 1985) இந்திய நடிகை ஆவார். பின்வரும் தொலைக்காட்சி நாடகங்களில் பரவலாக அறியப்படுகின்றார். காசுதி சின்தகியில் சிநேகா ஆகவும், டாக்டர் ரதீமாவாக தில் மில் கயாவிலும், குமுது தேசாய் ஆக சரஸ்வதிசந்திராவிலும், மாயா மல்கோத்ராவாக பேயாத் இலும், பேபனாஹ் வில் சோயா சித்திக் ஆகவும் பாத்திரங்களை ஏற்று நடித்துள்ளார்.

தனிப்பட்ட வாழ்க்கை 
வின்ஜேன்டின் தந்தை மகாராஷ்டிராவை சேர்ந்த கிறிஸ்தவர். தாய் பஞ்சாபை சேர்ந்தவர்.
வின்ஜேன்ட் கரன் சிங் குரோவர் என்பவரை 9 ஏப்ரல் 2012 இல் திருமணம் முடித்தார். 2014 நவம்பர் இல் இருவரும் தனித்து வாழ்வதாக வின்ஜேட் அறிவித்தார்.

பணி 
ஜெனிபர் தனது பன்னிரண்டாவது வயதில் திரையுலக வாழ்க்கையை துவக்கினார். ராஜா கோ ராணி சி பியார் ஹோ கயா திரைப்படத்தில் குழந்தை நட்சத்திரமாக அறிமுகமானார். பின் பதினான்காவது வயதில் குச் நா கஹோ திரைப்படத்தில் குழந்தை நட்சத்திரமாக தோன்றினார்.

சரஸ்வதி சந்திரா தொலைக்காட்சி தொடரில் நடித்தமைக்காக இந்திய தொலைக்காட்சி அகாதமியால் சிறந்த நடிகைக்கான விருதை வென்றார். 2016 ஆம் ஆண்டு சோனி தொலைக்காட்சி அலைவரிசையின் பேயாத் நாடகத்தில் மாயா மல்கோத்ராவாக நடித்தார். 2018 இல் கலர்ஸ் தொலைக்காட்சி அலைவரிசையில் பேபனாஹ் தொலைக்காட்சி நாடகத்தில் நடித்தார். வின்ஜேன்ட் இந்திய தொலைக்காட்சி நடிகைகளில் அதிக ஊதியம் பெறும் நடிகைகளில் ஒருவராவார்.

ஊடகங்களில் பிரபலம் 
ஐக்கிய இராச்சியத்தை மையமாக கொண்டு இயங்கும் ஈஸ்டர்ன் ஐ பத்திரிகையில் 2012 ஆம் ஆண்டு ஆசியாவின் கவர்ச்சியான பெண்களில் 50 இற்குள் இடம் பிடித்தார். 2013 ஆம் ஆண்டு ஆசியாவின் கவர்ச்சியான பெண்களில் 15 ஆவது இடத்தை பெற்றார். 2017 ஆம் ஆண்டு டைம்ஸ் ஒப் இந்தியா நடத்திய கணிப்பில் மிக விரும்பத்தக்க இந்திய தொலைக்காட்சி நடிகைகளில் முதலிடத்தை பெற்றுக் கொண்டார். 2018 ஆம் ஆண்டு ஈஸ்டர்ன் ஐ யின் கவர்ச்சியான ஆசிய நடிகைகளின் பட்டியலில் பதிமூன்றாவது இடத்தை பிடித்தார்.

டைம்ஸ் ஒப் இந்தியாவின் பிரபலமான திரை ஜோடி விருதை பேபனாஹ் இல் நடித்தமைக்காக வின்ஜெட் மற்றும் ஹர்சாத் சோப்ரா பெற்றுக் கொண்டனர். 2018 இல் பிஸ் ஆசியாவின் சிறந்த தொலைக்காட்சி ஆளுமைகளில் பதினான்காவது இடத்தை பிடித்தார்.

திரைப்படங்கள்

தொலைக்காட்சி

விருதுகள்

மேற்கோள்கள் 

மராத்தியர்கள்
பஞ்சாப் நபர்கள்
1985 பிறப்புகள்
இந்திய தொலைக்காட்சி நடிகைகள்
வாழும் நபர்கள்